На цяперашняй пасадзе, на якую Святлана назначана з 2011 года, яна займаецца, вобразна кажучы, прасоўваннем сырнай прадукцыі завода на рынак. Таму пастаянна вывучае яго кан’юнктуру, выяўляе патэнцыяльных пакупнікоў, наладжвае з імі кантакты, падтрымлівае дзелавыя адносіны з пастаяннымі кліентамі, арганізуе ўдзел прадпрыемства ў прэзентацыях і дэгустацыях прадукцыі, выставах і кірмашах, збірае інфармацыю ад пакупнікоў пра запыты да якасных і смакавых характарыстык заводскіх сыроў і г. д.